Հետաքրքիր էր լսել նաև կարմիր ու կապույտ օվկիանոսների թեորեմի մասին: Ի տարբերություն կարմիրի, որը միշտ ձգտում է բոլորից բարձր լինել, կապույտը փորձում է իր հետ վերև բարձրացնել նաև մյուսներին: Կապույտ օվկիանոսի մասին այս տեսությունն ամբողջովին արտահայտում է «Լույս» հիմնադրամի գլխավոր գաղափարախոսությունը: Բացի տիկին Ժաքլինից, երիտասարդների հետ ծանոթացան նաև «Լույսի» մյուս աշխատակիցները: Գայանե Ղումաշյանը խոսեց նպատակադրման, իմաստավորման ու վերաբերմունքի մասին, որոնց միջոցով ամեն անհատ կարող է ոչ միայն ամենալավը ստանալ կյանքից, այլև իր ունեցած ամենաարժեքավորն առաջարկել աշխարհին: Գայանեից հետո մասնակիցների հետ զրուցեցին նաև Հայկ Ծատուրյանն ու Արմեն Ներսեսյանը: Նրանք պատմեցին բուն ծրագրի ու կամավորություն հասկացության մասին: